“ศูนย์วิจัยกสิกรฯ” ชี้ “โควิด-19” กระทบศก. เล็งปรับคาดการณ์ GDP ปี 63 เหลือต่ำกว่า 2%
“ศูนย์วิจัยกสิกรฯ” ชี้ “โควิด-19” กระทบเศรษฐกิจหนัก เล็งปรับคาดการณ์ GDP ปี 63 ใหม่ เหลือต่ำกว่า 2%
“ศูนย์วิจัยกสิกรฯ” ชี้ “โควิด-19” กระทบเศรษฐกิจหนัก เล็งปรับคาดการณ์ GDP ปี 63 ใหม่ เหลือต่ำกว่า 2%
4 มี.ค. 2563

นายเชาว์ เก่งชน กรรมการผู้จัดการ บริษัท ศูนย์วิจัยกสิกรไทย จำกัด เปิดเผยว่า ศูนย์วิจัยกสิกรไทยจะปรับลดคาดการณ์การเติบโตทางเศรษฐกิจของไทยในปี 63 จากที่คาดการณ์ไว้ระดับ 2.7% เนื่องจากมีแรงกดดันจากสถานการณ์การแพร่ระบาดของเชื้อไวรัสโควิด-19 นอกประเทศจีน เช่น อิตาลี สเปน ฝรั่งเศส รุนแรงเกินกว่าคาด โดยคาดการณ์ว่าเศรษฐกิจน่าจะเติบโตต่ำกว่า 2% ขณะที่การส่งออกจะหดตัวมากกว่าเดิมที่คาดว่าจะติดลบ 1%
    “ภาวะเศรษฐกิจน่าจะหดตัวทุกไตรมาส ยกเว้นไตรมาสสุดท้ายที่พอมีความหวังว่าจะเป็นบวก” นายเชาว์ กล่าว
นายเชาว์ กล่าวอีกว่า การที่ธนาคารกลางสหรัฐ (เฟด) ปรับลดอัตราดอกเบี้ยลง 0.50% ถือเป็นเรื่องที่สร้างความประหลาดใจ และสะท้อนว่ามีความกังวลมากต่อผลกระทบที่จะเกิดขึ้นจากการแพร่ระบาดของไวรัสโควิด-19 ทำให้เชื่อว่ามีความเป็นไปได้ที่การประชุมคณะกรรมการนโยบายการเงิน (กนง.) รอบนี้จะปรับลดอัตราดอกเบี้ยลง แต่สถานการณ์การแพร่ระบาดของเชื้อไวรัสโควิด-19 ในประเทศยังไม่รุนแรงถึงขั้นที่ทำให้ กนง.ต้องจัดประชุมฉุกเฉิน